
7.9 The quality of the facilities (library, laboratory, IT, and student services) are shown to be subjected to evaluation and enhancement. (มี (1) การประเมินผล และ (2) การปรับปรุงคุณภาพของสิ่งอำนวยความสะดวก (ห้องสมุด ห้องปฏิบัติการ  เทคโนโลยีสารสนเทศ และการบริการนักศึกษา)
 	สำนักหอสมุด มหาวิทยาลัยรังสิต มีกระบวนการประเมินความพึงพอใจของผู้ใช้บริการ ในเรื่องสิ่งอำนวยความสะดวก ทรัพยากรสารสนเทศ เทคโนโลยีสารสนเทศ และการบริการผู้ใช้อย่างต่อเนื่อง โดยทำการประเมินความพึงพอใจเป็นประจำทุกปี ครอบคลุม 6 ด้าน ได้แก่ ด้านทรัพยากรสารสนเทศ ด้านสภาพแวดล้อมและความปลอดภัย ด้านบุคลากร ด้านเทคโนโลยีสารสนเทศ ด้านการเข้าถึงข้อมูล  และด้านการประชาสัมพันธ์ เพื่อนำข้อมูลที่ได้รับมาประเมินประสิทธิภาพการให้บริการและใช้เป็นข้อมูลประกอบการวางแผนพัฒนาห้องสมุด 
สำหรับในปีการศึกษา 2568  สำนักหอสมุดมีการประเมินความพึงพอใจ เพื่อศึกษาความพึงพอใจของผู้ใช้บริการ ประกอบด้วยอาจารย์ บุคลากร และนักศึกษาของมหาวิทยาลัยรังสิต ที่ใช้บริการสำนักหอสมุด มหาวิทยาลัยรังสิต  เก็บข้อมูลระหว่างวันที่ 20  มกราคม - 31 พฤษภาคม 2569  กลุ่มตัวอย่างที่ตอบแบบสำรวจจำนวน 516 ราย เครื่องมือที่ใช้มีข้อคำถามจำนวน 14 ข้อ  แบ่งออกเป็นรายด้าน  6  ด้าน  ผลสรุปการประเมิน พบว่า ระดับความพึงพอใจของผู้ใช้บริการห้องสมุด จำแนกเป็นรายด้าน  โดยรวมอยู่ในระดับมาก 
(  = 4.40 )  โดยเรียงลำดับความพึงพอใจระดับมากที่สุดไปหาน้อยที่สุด  ดังนี้  ด้านสภาพแวดล้อม และความปลอดภัย (  = 4.84 ) มากที่สุด รองลงมาคือ ด้านการประชาสัมพันธ์ (  = 4.69 )  ด้านบุคลากรห้องสมุด 
(  = 4.63 )  ด้านเทคโนโลยีสารสนเทศ (  = 4.42 )  ด้านการเข้าถึงข้อมูลทรัพยากรสารสนเทศ (  = 4.38 )  และด้านทรัพยากรสารสนเทศ (  = 3.66 )  (สหส.R7.9.01)

	ระดับความพึงพอใจของผู้ใช้บริการห้องสมุด
โดยรวม
	    N = 516  
	
ลำดับที่
	
การแปลผล

	
	Mean
	
	
	

	1. ด้านบุคลากรห้องสมุด
	4.63
	
	3
	มากที่สุด

	2. ด้านทรัพยากรสารสนเทศ 
	3.66
	
	6
	มาก

	3. ด้านเทคโนโลยีสารสนเทศ
	4.42
	
	4
	มาก

	4. ด้านการเข้าถึงข้อมูลทรัพยากรสารสนเทศ
	4.38
	
	5
	มาก

	5. ด้านการประชาสัมพันธ์
	4.69
	
	2
	มากที่สุด

	6. ด้านสภาพแวดล้อม และความปลอดภัย
	4.84
	
	1
	มากที่สุด

	เฉลี่ยรวม
	4.40
	
	
	มาก



 ผลการประเมินในแต่ละปีจะถูกนำมาวิเคราะห์เพื่อค้นหาประเด็นที่ควรได้รับการปรับปรุง โดยเฉพาะด้านที่ได้รับคะแนนความพึงพอใจในระดับต่ำกว่าด้านอื่น ๆ ทั้งในภาพรวมและรายหลักสูตร ในปีการศึกษา 2568  ผลการสำรวจพบว่าด้านทรัพยากรสารสนเทศได้รับคะแนนความพึงพอใจต่ำที่สุดเมื่อเปรียบเทียบกับด้านอื่น สำนักหอสมุดจึงได้วิเคราะห์ข้อมูลในระดับคณะและหลักสูตร เพื่อระบุสาขาวิชาที่มีระดับความพึงพอใจอยู่ในระดับน้อยถึงน้อยที่สุด และใช้ข้อมูลดังกล่าวเป็นพื้นฐานในการกำหนดแนวทางการพัฒนา  เพื่อให้การปรับปรุงตอบสนองต่อความต้องการของผู้ใช้ได้อย่างตรงจุด สำนักหอสมุดได้จัดกิจกรรม  Focus Group ร่วมกับอาจารย์ผู้รับผิดชอบหลักสูตรและตัวแทนคณาจารย์จากสาขาวิชาต่าง ๆ เพื่อรับฟังความคิดเห็น ความต้องการ และข้อเสนอแนะเกี่ยวกับทรัพยากรสารสนเทศที่สนับสนุนการเรียนการสอนและการวิจัย พร้อมทั้งนำเสนอข้อมูลการใช้ทรัพยากรสารสนเทศ สถิติการใช้งาน และแนวโน้มความต้องการของผู้ใช้ในแต่ละสาขาวิชา เพื่อสร้างความร่วมมือในการวางแผนจัดหาและพัฒนาทรัพยากรสารสนเทศให้มีความเหมาะสม ทันสมัย และสอดคล้องกับความต้องการของหลักสูตรมากยิ่งขึ้น  (สหส.R7.9.02)  
กระบวนการดังกล่าวสะท้อนให้เห็นถึงการนำผลการประเมินมาใช้ในการปรับปรุงและพัฒนาคุณภาพบริการอย่างเป็นระบบ โดยอาศัยการมีส่วนร่วมของผู้มีส่วนได้ส่วนเสียในการกำหนดแนวทางพัฒนา อันส่งผลให้ทรัพยากรสารสนเทศ สิ่งอำนวยความสะดวก และบริการต่าง ๆ ของสำนักหอสมุดสามารถตอบสนองต่อความต้องการของผู้ใช้บริการและสนับสนุนการจัดการเรียนการสอนได้อย่างมีประสิทธิภาพยิ่งขึ้น 

